Diari Oficial de la Generalitat Valenciana


Sumari del DOGV 9853, del 21-05-2024 (2024/4547)

Extracte de la Resolució del 17 de maig de 2024, de la vicerectora d'Estudiantat i Vida Saludable, per la que es convoca el primer premi de vídeos Tik Tok sobre intel·ligència artificial.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9853

Data del DOGV
:   21-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4547


Data del document
:   17-05-2024

Organisme emissor
:   Universitat Jaume I

Tipus de document
:   Extracte

Descriptors 

:   * Universitat Jaume I

Extracte de la Resolució del 17 de maig de 2024, de la vicerectora d'Estudiantat i Vida Saludable, per la que es convoca el primer premi de vídeos Tik Tok sobre intel·ligència artificial. [2024/4547]  
BDNS (identif.): 761785  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/761785)  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de dades nacionals de subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podrà participar en el concurs qualsevol persona física major d'edat, de manera grupal, que estiga cursant estudis universitaris. Els grups estaran formats per un mínim de dues persones i un màxim de quatre.  
  
Només s'hi podrà presentar un vídeo original per grup, que haurà de ser inèdit i no premiat en cap concurs anterior. Els membres d'un grup no poden participar en altres grups.  
El fet de participar en el concurs implica l'acceptació de les bases, i l'incompliment d'aquestes o d'alguna de les seues parts donarà lloc a l'exclusió del concurs.  
Cada grup nomenarà un representant, que serà qui cobrarà el premi en nom del col·lectiu premiat.  
  
Segon. Finalitat  
La finalitat d'este concurs és estimular la conscienciació i sensibilització de la comunitat universitària i de la societat en general quant als reptes que plantegen la transparència i la intel·ligència artificial, des de diverses perspectives.  
L'objecte del premi és la difusió de vídeos, que han de publicar-se a través de la plataforma TikTok, d'estil lliure i complint els requisits per a publicar-se en esta xarxa social, sota la temàtica «intel·ligència artificial», des de la perspectiva d'un dels següents reptes:   
1. transparència  
2. dades obertes  
3. bon govern  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquest I premi Tik Tok és de 1.500 €.  
  
El crèdit total destinat a estos premis és de 1.500 euros. Cada premi es consignarà en el següent centre de despesa, en el qual existeix crèdit adequat i suficient:  
S'estableixen les següents categories i modalitats de premis:  
- Primer premi al millor vídeo, dotat amb 900 euros.  
- Dos accèssits, dotats amb 300 euros cadascun.  
Els vídeos guanyadors es podran publicar en les xarxes socials UJI.  
Dels imports de cada premi se'n descomptaran els impostos legalment establits. Els premis estan subjectes a les retencions corresponents conforme amb el que s'establix en la legislació vigent.  
El pagament d'impostos, taxes i/o recàrrecs que es deriven de la concessió dels premis seran a càrrec exclusivament del premiat.  
  
Cinquè. Termini de presentació de sol·licituds  
El termini de presentació dels vídeos serà de trenta dies hàbils a partir de l'endemà de la data de publicació de l'extracte de la convocatòria en el DOGV.  
  
Castelló de la Plana, 17 de maig de 2024.- La vicerectora d'Estudiantat i Vida Saludable (p. d. Resolució 24.05.2022; DOGV 9349, 27.05.2022): M. del Carmen Pastor Verchili.